EkBass/fiwiki-20250220-pages-articles huggingface dataset:
Edvard Storm

Edvard Storm (21. elokuuta 1749 Vågå – 29. syyskuuta 1794 Kööpenhamina) oli norjalainen runoilija. Hän tutki kotiseutunsa murretta, keräsi murresanoja sekä kirjoitti runoja ja lauluja murteella, mikä oli omana aikanaan poikkeuksellista. Storm tunnetaan myös pegagogisena uudistajana. Hän oli mukana perustamassa koulua, joka keskittyi opettamaan lapsille käytännön asioita ulkoa opettelun sijaan ja edelsi modernia kansakoulua. Storm asui 16-vuotiaasta lähtien lähes koko aikuisikänsä Kööpenhaminassa, jonne hän muutti alun perin opiskelemaan teologiaa. ==Kuvia== Edward Storm (gravsten).jpg|Stormin hautakivi Assistens-hautausmaalla Kööpenhaminassa. ==Lähteet== ==Aiheesta muualla== Luokka:Norjalaiset runoilijat Luokka:Vuonna 1749 syntyneet Luokka:Vuonna 1794 kuolleet
Suuri kusetus

Suuri kusetus () on vuonna 2023 ensi-iltansa saanut yhdysvaltainen aikuinen komedia, jonka on ohjannut Josh Greenbaum ja kirjoittanut Dan Perrault. Elokuva seuraa hylättyä koiraa (äänenä Will Ferrell), joka tekee yhteistyötä useiden eksyneiden kanssa (äänillä Jamie Foxx, Isla Fisher ja Randall Park) kostaakseen väkivaltaiselle omistajalleen (Will Forte). Pääosissa ovat myös Harvey Guillén, Rob Riggle, Brett Gelman, Jamie Demetriou ja Sofía Vergara. == Näyttelijät == Alkuperäinen ääninäyttelijä Rooli Will Ferrell Reggie Jamie Foxx Bug Isla Fisher Maggie Randall Park Hunter Brett Gelman Willy Harvey Guillén Shitstain Jamie Demetriou Chester Rob Riggle Rolf Sofía Vergara Dolores Josh Gad Gus Greta Lee Bella Jimmy Tatro Finn Jack De Sanz Munchkin Phil Morris Bubsy Will Forte Doug Luokka:Yhdysvaltalaiset komediaelokuvat Luokka:Vuoden 2023 yhdysvaltalaiset elokuvat
Sialkot

Sialkot () on kaupunki Pakistanin Punjabin maakunnassa. Sen asukasluku vuonna 2017 oli 592 604\. ==Maantiede== Sialkot sijaitsee Pakistanin Punjabin maakunnassa Sialkotin piirikunnassa. Kaupungin eteläpuolella virtaa Aik Nala -joki ja sen pohjoispuolella kohoavat Jammun kukkulat. ==Historia== Legendan mukaan Sialkotin perusti radža Sala, Mahabharatan Pandavasin setä. Myöhemmin radža Salivahanin sanotaan perustaneen sen uudelleen legendojen kuningas Vikramadityan valtakaudella. Salivahanilla santotaan olleen kaksi poikaa, joista toinen oli nimeltään Puran. Puranin äitipuoli tappoi hänet kaivoon heittämällä ja tarinaan liitetty paikka on pyhiinvaelluskohde lähellä nykyistä kaupunkia. Punjabilaisissa myyteissä esiintyvä sankari Rasalun on sanottu hallinneen Sialkotissa. Sialkot on liitetty joskus myös muinaiseen Sakalan kaupunkiin, joka oli kreikkalais-baktrialaisen Menandrosin ja hefthaliittihallitsija Mihirakulan pääkaupunki. Kaupunki ja sen linnoitukset tuhottiin vuonna 790. Molemmat jälleenrakennettiin ghuridihallitsija Mu'izz al-Din Muhammad al-Samin valtakaudella. Ghurideja seurasivat ghaznavidit, joiden hallitsijoiden kausilla keskushallinto alueella oli löyhää. Myöhemmin Sialkotista tuli osa Suurmogulien valtakuntaa ja Akbarin kaudella siitä tuli sarkar-alueen keskus. 1600-luvulla Sialkotin valtasivat Jammun alueella vaikuttaneet rajputiruhtinaat. Vuonna 1799 Sialkotin ja läheisen Lahoren valtasi sikhiläinen hallitsija Randžit Singh. Kaupungissa sijaitsee edelleen sikhiläisten ensimmäisen gurun Nanakin pyhättö. Randžit Singhin kaudella kaupunkia rakennettiin ja sen kaupunkisuunnitelmasta vastasi Singhille työskennellyt italialainen kenraali Paolo Avitabile. Vuonna 1849 Sialkot liitettiin Intiassa valtaansa levittäneiden brittien alueisiin. Brittikaudella kaupungista tuli tärkeä sotilastukikohta. Oma kuntansa Sialkotista tuli vuonna 1867. Sialkot liitettiin Pakistaniin Intian jaon yhteydessä vuonna 1947. Nykyisin se on oman piirikuntansa hallinnollinen keskus, sekä huomattava teollinen keskus. Pakistanissa se tunnetaan myös Muhammad Iqbalin syntymäpaikkana. ==Väestö== Sialkotin vuoden 2017 asukasluku oli 592 604. ==Lähteet== == Aiheesta muualla == Luokka:Pakistanin kaupungit Luokka:Punjab (Pakistan)
Arne Brimi

Arne Brimi (s. 1. lokakuuta 1957 Vågå) on norjalainen julkkiskokki. Hän on julkaissut useita keittokirjoja ja esiintynyt televisiossa. Brimi osallistui ensimmäiseen Bocuse d'Or-kilpailuun vuonna 1987. Nykyisin hän omistaa useita hotelleja ja ravintoloita. ==Lähteet== ==Aiheesta muualla== Luokka:Norjalaiset kokit Luokka:Keittokirjailijat Luokka:Vuonna 1957 syntyneet Luokka:Elävät henkilöt
Ove Rode

Ove Rode (31. elokuuta 1867 Kööpenhamina – 11. heinäkuuta 1933 Gentofte) oli tanskalainen toimittaja ja Radikaalin Venstren poliitikko. Hän oli kansankäräjien jäsen vuosina 1909–1927, Tanskan sisäministeri 1913–1920 ja Politikenin päätoimittaja 1927–1933. Roden isoisä oli Orla Lehmann ja veli Helge Rode. ==Lähteet== ==Aiheesta muualla== Luokka:Tanskan sisäministerit Luokka:Tanskalaiset päätoimittajat Luokka:Vuonna 1867 syntyneet Luokka:Vuonna 1933 kuolleet
Eidsvollin kirkko

Eidsvollin kirkko () on Eidsvollin kunnassa Akershusin läänissä Norjassa sijaitseva kivinen ristikirkko, jonka vanhimmat osat ovat 1200-luvulta. Nykyisen ulkoasunsa kirkko sai tulipalon jälkeen vuonna 1885. ==Lähteet== ==Aiheesta muualla== Luokka:Norjan kivikirkot Luokka:Eidsvoll
Langsetin kirkko

Langsetin kirkko () on Eidsvollin kunnassa Akershusin läänissä Norjassa sijaitseva puinen pitkäkirkko vuodelta 1859. ==Lähteet== ==Aiheesta muualla== Luokka:Norjan puukirkot Luokka:Eidsvoll
Villars-Fontaine

Villars-Fontaine on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee Meuzinjoen varrella, noin 17 kilometriä Beaunen kaupungista pohjoiseen ja noin viisi kilometriä Nuits-Saint-Georgesin kaupungista länteen. Kunnan nähtävyyksiä on kuvanveistäjä Aristide Croisyn tekemä sotamuistomerkki 18. joulukuuta 1870 käydyn taistelun muistoksi. Taistelu oli osa Saksan–Ranskan sotaa. Se käytiin Nuits-Saint-Georgesin ympäristössä ja tunnetaan nimellä Nuitsin tastelu. ==Lähteet== ==Aiheesta muualla== Luokka:Côte-d’Orin kunnat
Dmitri Gudkov

Dmitri Gennadjevitš Gudkov (, s. 19. tammikuuta 1980 Kolomna, Venäjän SFNT, Neuvostoliitto) on venäläinen poliitikko ja oppositiojohtaja. Hän toimi Venäjän duuman jäsenenä vuosina 2011–2016. Gudkov toimi venäläisen oppositiopuolue Muutosten puolueen (nyk. Kansalaisaloite) puheenjohtajana vuosina 2018–2020. Hän oli isänsä Gennadi Gudkovin lailla Oikeudenmukaisen puolueen jäsen, aina erottamiseensa asti. Dmitri Gudkov erotettiin puolueesta 13. maaliskuuta 2013, sillä hänen syytettiin yllyttäneen yhdysvaltalaisia viranomaisia puuttumaan Venäjän sisäisiin asioihin. Luokka:Venäläiset poliitikot Luokka:Vuonna 1980 syntyneet Luokka:Elävät henkilöt
Suomi-sarjan kausi 2024–2025

Suomi-sarjan kausi 2024-2025 on järjestyksessään 26. Suomi-sarjan kausi. Tällä kaudella sarjaan liittyy kaksi joukkuetta, joukkuemäärän kasvaessa viime kaudesta kahdestatoista neljääntoista. Sarjaan liittyvät uudet joukkueet ovat Mestiksestä pudonnut FPS sekä II-divisioonasta noussut PEPO HC. Suomi-sarjan kauden 2024-2025 runkosarja alkaa 13. syyskuuta 2024 ja päättyy 23. helmikuuta 2025. == Joukkueet == Suomen jääkiekkoliiton lisenssikomitea myönsi 17. toukokuuta kaikille 14 Suomi-sarjajoukkueelle lisenssin kaudelle 2024-2025. Joukkue Kaupunki Kotihalli Perustettu Suomi-sarjaan FPS Forssa Forssan jäähalli 1931 2024 Hunters Porvoo Kokonniemen jäähalli 1997 2014 JHT Kalajoki Kalajoen jäähalli 1992 2006 Muik Hockey Uusikaarlepyy Komarov Arena 1984 2017 Pyry Nokia Nokian jäähalli 1905 2009 Raahe-Kiekko Raahe Raahen jäähalli 1994 2018 Lapuan Virkiä Lapua Lapuan jäähalli 1907 2022 LeKi Lempäälä Kiekkobussi Areena 1904 2022 Riemu Jyväskylä LähiTapiola Areena 2011 2016 S-Kiekko Seinäjoki Seinäjoen jäähalli 2 1996 2007 Titaanit Kotka KSOY Areena 1974 2016 SapKo Savonlinna Mediatili Areena 1929 2023 Haukat Järvenpää K-Rauta Areena 1929 2017 PEPO HC Lappeenranta Lappeenrannan kisapuiston jäähalli 1999 2024 == Pelitapa == Kaudella 2024-2025 pelataan kaksinkertainen sarja (26 ottelua) sekä lisäksi välisarjoissa A ja B kaksinkertaiset välisarjat, välisarjassa C kaksinkertainen välisarja ja lisäottelut. Näiden lisäksi pelataan kaksi lisäkierrosta. Kaikkiaan runkosarjassa jokainen joukkue pelaa 36 ottelua. Pudotuspeleihin pääsee sarjan kahdeksan parasta joukkuetta. Pudotuspelit pelataan paras viidestä-systeemillä. Suomi-sarjan mestari etenee Mestis- karsintoihin. Sijoille 13-14 sijoittuneet jatkavat putoamiskarsintaotteluihin, jotka pelataan paras viidestä -systeemillä. Häviäjä jatkaa Suomi-sarjan karsintaan II-divisioonan voittajien kanssa. Voittaja säilyttää paikkansa Suomi-sarjassa. == Lähteet == Luokka:Jääkiekon Suomi-sarjan kaudet Luokka:Jääkiekkosarjojen kausi 2024–2025
Stanisław Tyszka

Stanisław Tyszka (s. 11. huhtikuuta 1979 Varsova) on puolalainen Konfederaatiota edustava poliitikko.Stanisław Tyszka European Parliament, viitattu 18.7.2024 Stanisław Tyszka Sejm Rzeczypospolitej Polskiej, viitattu 18.7.2024 Tyszka sai maisterin arvon oikeustieteessä Varsovan yliopistosta vuonna 2004. Hän sai filosofian tohtorin arvon Yliopistollisen Eurooppa- instituutin historian tiedekunnasta Italiassa vuonna 2011. Hän on työskennellyt luennoitsijana. Vuonna 2015 Tyszka valittiin Sejmiin ja nimitettiin Sejmin varamarsalkaksi. Vuonna 2019 hänet valittiin uudelle kaudelle Sejmiin.Stanisław Tyszka Sejm Rzeczypospolitej Polskiej, viitattu 18.7.2024 Eurovaaleissa 2024 Tyszka valittiin Euroopan parlamentin jäseneksi. Hänet nimitettiin heinäkuussa 2024 uuden Suvereenien kansakuntien Eurooppa -ryhmän puheenjohtajaksi yhdessä René Austin kanssa.Federico Baccini, There is another group in the EU Parliament, even further to the right than the Patriots: it is “Europe of Sovereign Nations” EU News 10.7.2024, viitattu 18.7.2024 == Lähteet == Luokka:Puolalaiset europarlamentaarikot Luokka:Vuonna 1979 syntyneet Luokka:Elävät henkilöt
Murha.info

Murha.info on rikosaiheinen nettiportaaliMurha.info – Suomen johtava rikosaiheinen portaali Murha.info, viitattu 18.7.2024, joka tunnetaan sen sisältämästä Suomen suosituimmasta rikosaiheisesta keskustelupalstasta.Petteri Ala-Kivimäki, Murhaharrastaja ei saa rauhaa ennen syyllisen selviämistä Helsingin Sanomat 3.1.2014, viitattu 18.7.2024 Palstalla keskustellaan sekä vanhoista että uusista ja ajankohtaisista rikostapauksista.Anni Alentola, Poliisi lukee verkon murhapuinnit tarkkaan Yle 28.11.2012, viitattu 18.7.2024 Murha.info domain-nimi rekisteröitiin 16. maaliskuuta 2007.Murha.info Whois, viitattu 18.7.2024 Marraskuussa 2009 eräät Murha.infon keskustelijat perustivat siitä erillisen Hejac-rikospalstan, mihin johti ainakin turhautuminen Murha.infossa esiintyneeseen riitelyyn. Keskusrikospoliisin rikoskomisario kertoi vuonna 2012 Murha.infoa seurattavan poliisissa tarkasti, sillä joissain tapauksissa tietyistä viesteistä saattaisi olla rikostutkinnan kannalta hyötyä. Esimerkiksi syksyllä 2009 Murha.infoon kirjoitetut viestit saivat poliisin epäilemään Anneli Auerin kirjoittaneen ne. Kirjoittajan henkilötiedot selvitettiin. Auer kiisti kirjoittaneensa viestit, ja viestit kirjoittanut nimimerkki jatkoikin keskustelua palstalla Auerin tultua pidätetyksi.Sanni Mattila, IS paljastaa: Heitä on epäilty Anneli Auerin miehen murhasta – murha.infon nimi­merkki herätti poliisin epäilykset Ilta-Sanomat 11.6.2023, viitattu 18.7.2024Markku Uotila, Puolustiko Ulvilan surmasta epäilty itseään netissä? Ilta-Sanomat 29.10.2009, viitattu 18.7.2024 Vuonna 2023 Kansalliskirjasto lisäsi ylläpitämäänsä Suomalaiseen verkkoarkistoon keskustelupalstoja, joiden joukossa olivat muiden muassa Murha.info, Ranneliike ja Hommaforum. Taustalla oli huoli keskustelupalstakulttuurin hiipumisesta sosiaalisen median palveluiden suosion myötä.Susanna Laari, Katoavia keskustelupalstoja kerättiin talteen – mukana ovat muun muassa Ranneliike, Murha.info ja Hommaforum Helsingin Sanomat 17.3.2023, viitattu 18.7.2024 Similarwebin mukaan Murha.info-sivustolla oli kaksi miljoonaa kävijää kesäkuussa 2024. Tuolloin se oli maailmanlaajuisesti 25011. käydyin sivusto ja Suomen 103. käydyin sivusto.Murha.info Similarweb, viitattu 18.7.2024 Yle Areenan sarja Murharyhmä – tosielämän Sherlockit käsittelee selvittämättömiä henkirikoksia 1980–1990-luvuilta Murha.infon jäsenten tutkimina.Murharyhmä - tosielämän Sherlockit Yle Areena, viitattu 21.7.2024 == Kritiikki == Murha.info on kohdannut kritiikkiä suuresta väärän tiedon ja juoruilun määrästä. Helsingin Sanomien mukaan osa palstan rikoksia koskevasta keskustelusta on rasistista ja naisvihamielistä.Aliisa Ristmeri, Kun Ullanlinnassa tapahtui henki­rikos, epäillyn nimi oli hetkessä Murha.infossa – Näin keskustelu­palstoilla mässäillään rikoksilla Helsingin Sanomat 21.2.2023, viitattu 18.7.2024 Alexa Internetin perusteella Murha.info oli 2010-luvun jälkipuoliskolla Suomen Uutisten ohella se nettisivusto, jonka kävijäkunnassa oli eniten päällekkäisyyttä MV-lehden kävijäkunnan kanssa.Jessikka Aro: Putinin trollit (2019, Johnny Kniga), ISBN 978-951-0-45380-3, s. 394 == Lähteet == Luokka:Suomalaiset keskustelupalstat Luokka:Henkirikokset
Mikä joulu

Mikä joulu () on vuonna 2024 ensi-iltansa saava tietokoneanimoitu jouluelokuva, jonka on ohjannut Simon Otto. Elokuvan pääosissa ovat Brian Cox, Fiona Shaw, Jodie Whittaker ja Bill Nighy. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Brian Cox Sasu Moilanen Joulupukki Fiona Shaw Jenni Sivonen Neiti Trapper Jodie Whittaker Heljä Heikkinen Rouva Williams Bill Nighy Bill Lolly Adefope Annika Eklund Rouva McNutt Alex Macqueen Arne Nylander Herra Forrest Katherine Parkinson Katja Aakkula Rouva Forrest Sindhu Vee Saara Lehtonen Rouva Mulji India Brown Ronja Keiramo Bernie Zazie Hayhurst Jemina Haukka Sam Beccles Sienna Sayer Meerika Tiitta Charlie Beccles Jack Wisniewski Jesper Haukka Danny Williams Rosie Cavaliero Taru Tikkanen Rouva Beccles Paul Kaye Yirrell Guz Khan Kalle Lamberg Petteri punakuono Andy Nyman Panu Kangas Herra Beccles Kuhu Agarwal Jenny Ye Nisha Mulji Bronte Smith Emma Räsänen Eve McNutt Freddie Spry Ilmari Mastosaari Teddy Forrest Ava Talbot Viivi Helisalo Scarlett Forrest Rhys Darby Heikki Mäkäräinen Herra McNutt Muissa rooleissa: Alma Sauri, Arttu Kapulainen, Joonathan Kettunen, Paulus Kähkönen, Suvi Uura, Tuukka Leppänen sekä Valtteri Turunen. Suomenkielisen version on ohjannut Jenni Sivonen ja kääntänyt Helmi Jokinen Luokka:Vuoden 2024 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset animaatioelokuvat Luokka:Brittiläiset animaatioelokuvat Luokka:Vuoden 2024 brittiläiset elokuvat Luokka:Jouluelokuvat
Messanges (Côte-d'Or)

Messanges on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Meuzinjoen varrella, noin 18 kilometriä Beaunen kaupungista pohjoiseen. Meuzinjoen varrella on vuonna 1256 perustettu Chevalierin mylly. Vesimylly oli toiminnassa vuoteen 1983 saakka, jonka jälkeen se oli hylättynä. Vuonna 1995 se päätettiin pelastaa ja kunnostaa, ja vuodesta 1999 lähtien se on ollut avoinna yleisölle. Vuodesta 2005 lähtien se on kuulunut osana eurooppalaisista kulttuuriperintöä vaalivaan Euroopan neuvoston kulttuurireitistöä. ==Lähteet== ==Aiheesta muualla== Luokka:Côte-d’Orin kunnat
Messanges

Messanges voi tarkoittaa seuraavia: * Messanges, kunta Côte-d'Orin departementissa Ranskassa * Messanges, kunta Landesin departementissa Ranskassa
Lontoon suuri ruttoepidemia

Lontoon suuri ruttoepidemia puhkesi keväällä 1665 ja jatkui kesään 1666 saakka. Se oli Englannin pahin paiseruttoepidemia sitten vuosien 1348–1349 mustan surman. Virallisiin kuolintilastoihin kirjattiin tautiin menehtynyttä, mutta kuolleiden todellinen määrä oli luultavasti yli satatuhatta – viidennes Lontoon väestöstä. Rutto levisi myös muualle Englantiin. Ensimmäinen tautitapaus todettiin Cityn muurien ulkopuolella St Giles-in-the-Fieldsissä keväällä 1665. Kuolleiden määrä kasvoi jyrkästi lämpimien kesäkuukausien aikana ja saavutti huippunsa syksyllä, jolloin ruttoon kuoli enimmillään lontoolaista viikossa. Pahiten tauti riehui tiheään asutuissa Stepneyssä, Shoreditchissä, Clerkenwellissä, Cripplegatessa ja Westminsterissä. Köyhälistökorttelien roskaisilla kaduilla vilisi rottia, joissa loisivat kirput levittivät tautia. Aikalaiset eivät tätä tienneet vaan uskoivat ruton johtuvan planeettojen asennosta tai joulukuussa 1664 havaitusta komeetasta. Lääkärit väittivät taudin leviävän miasman välityksellä, minkä seurauksena pienten kukkakimppujen ja hajustepussien menekki kasvoi. Ihmiset määrättiin sytyttämään kaduille nuotioita, jotta savu peittäisi miasman löyhkän. Jotkut yrittivät torjua tautia pureskelemalla tupakkaa. Kaikki, jotka vain pystyivät, lähtivät pois Lontoosta. Lähtijät olivat enimmäkseen varakkaita lääkäreitä, lakimiehiä ja kauppiaita. Kuningas Kaarle II pakeni kesällä Salisburyyn hovin kanssa, mutta ruton levittyä sinnekin hän siirtyi syyskuussa Oxfordiin ja palasi Lontooseen vasta seuraavan vuoden helmikuussa. Parlamentin istuntokausi keskeytettiin ja parlamentti kokoontui uudelleen Oxfordissa lokakuussa. Myös oikeuden istunnot siirrettiin Westminsteristä Oxfordiin. Lontoon ylipormestari ja oltermannit jäivät kaupunkiin huolehtimaan, että asukkaat noudattivat kuninkaan antamia määräyksiä, joilla pyrittiin estämään ruton leviämistä. Vartijat telkesivät ruttoon sairastuneet perheet koteihinsa ja merkitsivät ne oveen maalatulla punaisella ristillä. Yöllä ruttotaloista kerättiin ruumiit ja vietiin joukkohautoihin, ruttokuoppiin. Pormestari määräsi kulkukoirat ja -kissat hävitettäviksi, koska niiden uskottiin levittävän ruttoa. Tämä saattoi itse asiassa pahentaa tilannetta, koska kissat eivät enää pitäneet rottakantaa kurissa. Kaupankäynti Lontooseen ja muihin ruton vaivaamiin kaupunkeihin kiellettiin, ja myös ulkomaankauppa keskeytettiin. Skotlannin valtakunnanneuvosto ilmoitti sulkevansa Englannin vastaisen rajan. Monet menettivät elantonsa kaupankäynnin tyrehdyttyä. Joulukuussa 1665 kuolleiden määrä kääntyi yllättäen laskuun ja palautui epidemiaa edeltäneelle tasolle kesään mennessä. Epidemia levisi Lontoosta ympäri Englantia, mutta hiipui vuoteen 1667 mennessä. Viimeinen Lontoossa esiintynyt ruttotapaus todettiin vuonna 1679. Aikaisemmin uskottiin, että syyskuussa 1666 riehunut Lontoon suuri palo tukahdutti ruttoepidemian, mutta tätä teoriaa ei pidetä enää uskottavana. Tauti nimittäin hävisi itsestään kaikkialta muualtakin. == Lähteet == Luokka:Lontoon historia Luokka:Epidemiat Luokka:1665 Luokka:1666
Agnes Sinervo-Mantere

Agnes Alisa Sinervo-Mantere, ent. Salovius, o.s. Sinervo (22. kesäkuuta 1895 Tampere – 7. marraskuuta 1989 Helsinki) oli suomalainen sairaanhoitaja ja lastenhoitajakoulutuksen kehittäjä, joka toimi Lastenlinnan pitkäaikaisena johtajana. ==Henkilöhistoria== Sinervo-Mantereen vanhemmat olivat kauppias Edvard Josef Aksel Aleksander Sinervo, aiemmin Salovius, ja Gustava Lovisa Westerlund. Hänen puolisonsa vuodesta 1952 oli Lauri Aleksanteri Mantere. Sinervo-Mantere tuli ylioppilaaksi Tampereen suomalaisesta yhteiskoulusta 1916, kävi sairaanhoitajakurssin Helsingin Yleisessä sairaalassa 1919–1922 ja suoritti terveyssisaren tutkinnon Bedford Collegessa Lontoossa 1937–1938. Sinervo-Mantere oli Ähtärin pappilan kotiopettaja 1916–1917, Tampereen Säästöpankin pankkivirkailija 1917–1919, Tampereen kulkutautisairaalan osastonhoitaja 1922–1923 ja Lastenlinnassa osastonhoitaja 1923–1926 ja johtaja 1926–1962. Hän vaikutti paitsi Lastenlinnan toimintaan viiden vuosikymmenen aikana, myös muun muassa 1948 valmistuneen uuden sairaalarakennuksen suunnitteluun ja sen yhteyteen perustettuun lastenhoidon museoon. Sinervo- Mantereen työ lastenhoitajakoulutuksen kehittämisessä oli merkittävä. Hän julkaisi lastenhoidon oppaita ja hänellä oli useita lasten- ja sairaanhoidon järjestö-, luottamus- ja asiantuntijatehtäviä. Sinervo-Mantere oli muun muassa perustamassa Suomen Sairaanhoitajaliittoa ja Suomen Lastenhoitajayhdistystä, jonka puheenjohtajana hän toimi. (ei-vapaa)Kuka kukin on 1954, s. 805. Viitattu 18.7.2024. ==Julkaisuja== * Terveen lapsen hoito-opetus sairaanhoitajatarkurssin aikana, 1935 * Pienokaistemme hoito, 1936 * Lastenlinna: Lastenlinnan toimintamuodot ja synty, 1942 * Lastenhoito-opas, 1956 == Lähteet == ==Aiheesta muualla== * Luokka:Suomalaiset sairaanhoitajat Luokka:Suomalaiset tietokirjailijat Luokka:Vuonna 1895 syntyneet Luokka:Vuonna 1989 kuolleet
L’Étang-Vergy

L'Étang-Vergy on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee Meuzinjoen varrella, noin 20 kilometriä Beaunen kaupungista pohjoiseen. Keskustan eteläpuolella oleva Château de Charmont on rakennettu 1800-luvun loppupuolella. Vuonna 2017 Laurent Delaunay osti linnan kehittääkseen sitä viinitalona, joka kantaa hänen isoisänsä Edouard Delaunayn nimeä. ==Lähteet== ==Aiheesta muualla== Luokka:Côte-d’Orin kunnat
Sándor Balassa

Sándor Balassa (20. tammikuuta 1935 Budapest, Unkari – 14. toukokuuta 2021) oli unkarilainen taidemusiikin säveltäjä, jonka tuotannossa vokaaliteokset ovat keskeisessä asemassa, vaikka teosluetteloon sisältyy myös soitinmusiikkia. Varsinkin hänen varhaistuotantonsa perustui kaksitoistasäveljärjestelmään. Balassa sävelsi kuoro- ja kamarimusiikin lisäksi laajoja orkesteriteoksia sekä neljä oopperaa. Balassa opiskeli kuoron johtamista Budapestin konservatoriossa 1952–1956 ja säveltämistä Budapestin musiikkiakatemiassa 1960–1965 Endre Szervánszkyn johdolla. Konservatoriossa suoritettujen opintojen jälkeen Balassa työskenteli tehtaassa teknikkona ja akatemiaopintojen päätyttyä Unkarin radiossa äänitystuottajana. Vuodesta 1981 lähtien hän opetti Budapestin musiikkiakatemiassa edeten ennen eläköitymistään 1996 professoriksi. ==Lähteet== Luokka:Unkarilaiset säveltäjät Luokka:Vuonna 1935 syntyneet Luokka:Vuonna 2021 kuolleet
Claude Balbastre

Claude Balbastre (1724–1799) oli ranskalainen urkuri ja säveltäjä, jonka tuotanto koostuu lähinnä kosketinsoittimille sävelletyistä teoksista. Hän muutti 1750 synnyinkaupungistaan Dijonista opiskelemaan Pariisiin, jossa sai opetusta muun muassa kuuluisalta säveltäjältä ja musiikinteoreetikolta Jean- Philippe Rameaulta, joka oli myös syntynyt Dijonissa. Työurallaan Balbastre oli urkurina esimerkiksi Notre-Damen katedraalissa. Vuodesta 1776 suuren vallankumouksen alkamisvuoteen 1789 asti hän työskenteli hovin palveluksessa eri viroissa. ==Lähteet== Luokka:Ranskalaiset säveltäjät Luokka:Ranskalaiset urkurit Luokka:Vuonna 1724 syntyneet Luokka:Vuonna 1799 kuolleet
Varasto (romaani)

Varasto on Arto Salmisen vuonna 1998 ilmestynyt romaani. == Juoni == Varastomies Rousu hankkii lisäansioita myymällä tavaraa ohi kirjanpidon kommmunisti Jylhäkorvelle, joka paasaa yhteiskunnan moraalisesta rappiosta. Perjantaisin Rousu tapailee myymälän puolella työskentelevää Karitaa, jota hän esineellistää. Karita tulee raskaaksi. Inventaariossa varastaminen huomataan, ja Rousu joutuu työpaikkansa säilyttääkseen kavaltamaan teosta työkaverinsa Ranisen, joka saa potkut. == Näytelmä- ja elokuvaversiot == Salminen dramatisoi teoksen Kansallisteatterille näytelmäksi muttei ehtinyt nähdä sitä ennen kuolemaansa 2005. Romaanista tehtiin myös elokuva vuonna 2011. == Lähteet == Luokka:Vuoden 1998 kirjat Luokka:Suomalaiset kirjat
Pauli Halonen

Pauli Halonen on suomalainen lapsinäyttelijä. Halonen on toiminut ääninäyttelijänä muun muassa elokuvissa Luca, Muumiot: Seikkailu ajan halki (Sekhem), Muuttomatka (Dax) ja Niko ja myrskyporojen arvoitus (Niko). Hän on syntynyt vuonna 2010. Näyttelijä/Ääninäyttelijä Vuosi: Elokuva: Rooli: 2021 Luca Luca 2023 Muumiot: Seikkailu ajan halki Sekhem Muuttomatka Dax 2024 Niko ja myrskyporojen arvoitus Niko Luokka:Suomalaiset lapsinäyttelijät Luokka:Syntymävuosi puuttuu Luokka:Elävät henkilöt
Metallitekniikka

Metallitekniikkaan kuuluvat metallien käsittelyyn liittyvät tekniikat. Siihen kuuluvat metallin käsittelyyn kuuluvien koneiden asennus- ja huoltotavat ja niiden tekniikka, hitsaustekniikka ja esimerkiksi metallilevyjen käsittelytekniikat. Metallitekniikkaan kuuluvia tekniikoita käytetään metallintyöstössä, johon kuuluvat sorvaus, jyrsintä, särmäys, leikkaaminen ja hitsaus. Metallintyöstöön liittyvät myös muotuilutekniikat ja metallin sulattamiseen ja kovettamiseen kuuluvat tekniikat. Metallitekniikkaan kuuluvat myös metallipintojen hiomatavat ja hiomakoneiden tekniikka. Metallilevyjen muotoilussa eräs käytetty menetelmä on syväveto, jossa levyä painettaessa käytetään syvävetoprässiä ja muokattavalle levylle sopivaa muottia. Metallin käsittelyyn kuuluu myös valssaus. Pinnan silovalssaus on eräänlainen pintakäsittelymuoto, jolla viimeistellään metallityö. == Lähteet == *
Sprinttisuunnistus

Sprinttisuunnistus on suunnistuksen lyhytkestoinen, täysivauhtista etenemistä vaativa kilpailumatka kulkukelpoisuudeltaan hyvään rakennettuun ympäristöön. Lajisääntöjen mukaan radat laaditaan siten, että reitinvalinnoista ja niiden toteuttamisesta saadaan riittävän vaativia ja yksityiskohtaisia. Kartan mittakaava on tarkempi kuin metsäsuunnistuksessa, ja kartan kuvausohjekin muun muassa värityksen ja karttamerkkien osalta poikkeaa jonkun verran metsäsuunnistuksesta. Kilpailumatkat mitoitetaan arvioidun keston mukaan. Sprintissä tavoite on, että aikuisten sarjoissa voittaja suoriutuu matkasta 12–15 minuutissa. Karsintakilpailussa tavoiteaika voi olla lyhyempi. Sprinttisuunnistus kehittyi urbaaniksi lajiksi 1990-luvun puistosuunnistuksesta, jonka taustalla oli ajatus, että suunnistuksesta tulee saada maailmanlaajuinen, olympiakelpoinen yleisölaji, jossa voidaan kilpailla myös siellä, missä metsää ei ole. Kilpailuratoja voi nykyäänkin olla puistoissa mutta yhtä lailla muun muassa kaupunkien keskustan kaduilla, yliopistojen kampusalueilla tai historiallisilla museo- tai teollisuusalueilla. == Sprinttisuunnistuksen kilpailumuodot == Sprinttisuunnistuksen varhaisin muoto on henkilöhtainen väliaikalähtökilpailu. Se oli oli MM-kisojen ohjelmassa ensimmäisen kerran Tampereella 2001. Sprinttiviesti tuli MM-ohjelmaan 2014. Se käydään yhteislähtökilpailuna nelihenkisin joukkuein, joissa on kaksi miestä ja kaksi naista. Viesteissä on käytössä hajonta, jossa osuuksilla on eri rasteja, mutta lopulta jokainen joukkue suorittaa kaikki samat rastivälit. Sprintti voidaan käydä myös pudotuskilpailuna (knock-out). Henkilökohtainen pudotussprintti on ollut MM- kisojen ohjelmassa vuodesta 2022. Pudotussprintissä erävaihetta edeltää väliaikalähtönä käytävä karsintakilpailu. Erävaiheessa käytössä on yhteislähtö, ja kustakin erästä edetään välierien kautta finaaliin. Tavoiteaika erissä on 7–8 minuuttia. Erissä voi olla joko perhoshajonta, jossa suunnistajat suorittavat samat rastivälit mutta eri järjestyksessä, tai ei hajontaa ollenkaan. Erä voi olla järjestetty myös siten, että juuri ennen lähtöä kilpailijoilla on hyvin lyhyt aika valita muutamasta ratavaihtoehdosta, jossa kaikki rastit eivät ole yhteisiä. Kilpailijat eivät kuitenkaan tiedä, mitkä rastit ovat kaikille yhteisiä ja mitkä eivät. == Lähteet == Luokka:Suunnistus
Sajjad Karim

Sajjad Karim (s. 11. heinäkuuta 1970 Blackburn, Lancashire) on brittiläinen poliitikko.Sajjad Karim European Parliament, viitattu 18.7.2024 Karim varttui Brierfieldissä. Hän on työskennellyt asianajajana. Karim kuului Liberaalidemokraatit-puolueeseen, kunnes loikkasi konservatiivipuolueeseen vuonna 2007. Karim istui Euroopan parlamentin jäsenenä vuosina 2004–2019 oltuaan aiemmin valtuutettuna Pendlessä.Sajjad Karim quits Tories over 'failure to tackle Islamophobia’ Lancashire Telegraph 6.3.2024, viitattu 18.7.2024 Hän oli Taj Mahal Palace -hotellissa Mumbain terroristien hyökätessä sinne marraskuussa 2008. Hän oli Intiassa osana Euroopan parlamentin delegaatiota, joka oli lähetetty paikan päälle ennen Euroopan unionin ja Intian välistä huippukokousta.Emma Cruces, North West MEP Sajjad Karim safe after fleeing Mumbai gunmen Lancashire Telegraph 27.11.2008, viitattu 18.7.2024 2\. heinäkuuta 2011 Karimin kodin ulkopuolella Burnleyssa osoitti mieltään muslimivastaisen English Defence Leaguen kylttejä kantanut ihmisjoukko. Kotona olivat Karim, hänen vaimonsa ja pariskunnan 8-vuotias tytär. Karim piti kokemusta uhkaavana ja katsoi mielenilmauksen syynä olleen sen, että perhe koostui muslimeista.MEP Sajjad Karim 'threatened' over EDL protest by home BBC 5.7.2011, viitattu 18.7.2024 Kaksitoista mielenosoittajaa tunnusti myöhemmin yleisen järjestyksen rikkomisen, neljä näistä myös rasistisin motiivein tehdyn rikoksen.MEP Sajjad Karim protest trial: 12 admit disorder offences BBC 26.4.2012, viitattu 18.7.2024 Karim erosi konservatiivipuolueesta vuonna 2024, koska hänen mukaansa puolue ei ollut onnistunut reagoimaan sisäiseen islamofobiaan. Tätä ennen poliitikko Lee Anderson oli väittänyt islamistien saaneen Lontoon valtaansa ja Suella Braverman oli väittänyt islamistien päässeen määräävään asemaan. Rishi Sunak oli pitänyt Andersonin kommentteja väärinä, mutta muita toimenpiteitä ei ollut tehty. Karim arvosteli konservatiivipuoluetta "taantumisesta" vuoden 2016 jälkeen. == Lähteet == Luokka:Brittiläiset europarlamentaarikot Luokka:Vuonna 1970 syntyneet Luokka:Elävät henkilöt
Diana Șoșoacă

Diana Iovanovici Șoșoacă (s. 13. marraskuuta 1975 Bukarest) on romanialainen poliitikko.Diana IOVANOVICI ŞOŞOACĂ European Parliament, viitattu 18.7.2024 Șoșoacă on Romaniassa johtanut äärioikeistolaista S.O.S. România -puoluetta. Hän sai maassaan näkyvyyttä rokote- ja maahanmuuttovastaisena vaikuttajana. Vuoden 2024 eurovaaleissa Șoșoacă valittiin Euroopan parlamentin jäseneksi. Tätä ennen hän oli kuulunut Romanian senaattiin.Seb Starcevic, Far-right MEP vows to have priest rid European Parliament of ‘devils’ Politico 17.7.2024, viitattu 18.7.2024 Șoșoacă ei Euroopan parlamentissa liittynyt mihinkään europarlamenttiryhmään.Kreeta Karvala, Välikohtaus EU-parlamentissa: Vartijat veivät mepin ulos salista Iltalehti 18.7.2024, viitattu 18.7.2024 Kun Euroopan parlamentin puheenjohtajasta oltiin äänestämässä, Șoșoacă teki Facebookiin suoraa lähetystä, jossa hän arvosteli Roberta Metsolaa ja Irene Monteroa todeten: "ei koskaan Ukrainaa, ei koskaan seksuaali- ja sukupuolivähemmistöjä, ei koskaan EU-diktatuuria". Hän aiheutti välikohtauksen Strasbourgissa, jossa Euroopan parlamentin oli määrä äänestää Ursula von der Leyenin jatkosta Euroopan komission johdossa. Von der Leyenin linjapuheen jälkeen Șoșoacă alkoi huutaa. Hän keskeytti Valérie Hayerin puheenvuoron ja syytti kuulijoita ihmisten tappamisesta. Hän asetti kasvoilleen kuonokopan ja piteli käsissään pyhän Paraskevan ikonia. Șoșoacă huusi vielä vartijoille, jotka Roberta Metsola oli määrännyt poistamaan Șoșoacăn istunnosta.Matti Lepistö, Huutava meppi heitettiin ulos EU-parlamentin istunnosta Verkkouutiset 18.7.2024, viitattu 18.7.2024 Jälkikäteen hän syytti Euroopan parlamenttia sananvapauden riistämisestä ja kristittyjen sorrosta. Șoșoacă on vakuuttanut tuovansa Euroopan parlamenttiin papin, joka siunaa sen ja manaa demonit ulos. Demonit kohtaavat hänen mukaansa sekä Romanian lainsäädäntöelimessä että Euroopan parlamentissa. Șoșoacă kannattaa Ukrainalle myönnetyn aseavun keskeyttämistä. Hänen mukaansa Romanian tiet ovat tuhoutuneet ja romanialaiset köyhtyneet ukrainalaisten auttamisen takia. Häntä on syytetty yhteyksistä Venäjälle. Sanojensa mukaan Șoșoacă ei ymmärrä Venäjään ja Vladimir Putiniin kohdistuvan vastustuksen määrää. Șoșoacă on esittänyt Ukrainalle aluevaatimuksia ja kehottanut romanialaisia osoittamaan mieltään, jotta Volodymyr Zelenskyita ei päästettäisi Romaniaan.Kremlin Shady Horses: Diana Șoșoacă. Pushing for “Peace” Negotiations, creating fakes and territorial claims to Ukraine Ukraine Crisis Media Center 9.10.2023, viitattu 18.7.2024 Yhdessä suosituimmista Facebook-videoistaan Șoșoacă suuntasi viestin rokotetuille romanialaisille ja syytti näitä menemisestä rokotuspisteisiin kuin "lampaat teuraalle".Oana Despa, Tony Wesolowsky, Meet Diana Sosoaca, One Of Romania's Most Influential Anti-Vaxxers And Also A Member Of Parliament Radio Free Europe/Radio Liberty 8.11.2021, viitattu 18.7.2024 == Lähteet == Luokka:Romanialaiset europarlamentaarikot Luokka:Salaliittoteoreetikot Luokka:Vuonna 1975 syntyneet Luokka:Elävät henkilöt
Juupajoen seurakunta

Juupajoen seurakunta oli luterilainen seurakunta vuosina 1904–2007. Sitä ennen vuodesta 1860 oli Juupajoella Oriveden seurakunnan alainen rukoushuonekunta nimeltä Juupa, joka sai ensimmäisen oman kirkkoherran vuonna 1914. Nykyään Juupajoella on Oriveden seurakunnan kappeliseurakunta. Alueella on vonna 1842 valmistunut kansanmiesten rakentama kahdeksankulmainen 420 henkeä vetävä Juupajoen puukirkko, joka on avoinna sovitusti. Siellä on myös vuonna 1966 rakennettu seurakuntatalo, jossa on Kangasalan Urkutehtaan toimittamat viisiäänikertaiset urut Vanha pappila on nykyään yksityiskäytössä. Juupajoen alueella on erikseen Korkeakosken kylässä pieni Korkeakosken kirkko. == Lähteet == Luokka:Juupajoki Luokka:Tampereen hiippakunnan seurakunnat
Carl Humann

Carl Humann (1839–1896) oli saksalainen insinööri ja muinaistutkija. Hän löysi ja kaivoi esiin (1878–1886) Pergamonin valtavat muinaisjäännökset ja osallistui useisiin saksalaisiin arkeologisiin retkikuntiin Vähässä-Aasiassa ja Pohjois-Syyriassa muinaisten heettiläisten asuinalueilla. Hän johti 1891–1894 Magnesiassa tehtyjä kaivauksia.Tietosanakirja 1909, osa 11, Hakusana: Humann, Karl ==Julkaisut== * Die Ergebnisse der Ausgrabungen zu Pergamon (1880–1888, yhdessä Alexander Conzen ja muiden kanssa) * Reisen in Kleinasien und Nordsyrien (1890, yhdessä Otto Puchsteinin kanssa). ==Lähteet== ==Aiheesta muualla== Luokka:Saksalaiset insinöörit Luokka:Saksalaiset arkeologit Luokka:Vuonna 1839 syntyneet Luokka:Vuonna 1896 kuolleet
Viola Käki

Viola Käki on suomalainen lapsinäyttelijä. 2010-luvun alkuvuosina syntynyt Käki on näytellyt Tampereen Työväen Teatterin musikaalissa Matilda (2021) ja Tampereen Teatterin musikaalissa Anastasia (2022) sekä toiminut ääninäyttelijänä muun muassa elokuvissa The Super Mario Bros. Movie (Lumalee) ja Niko ja myrskyporojen arvoitus (Stella). Näyttelijä/Ääninäyttelijä Vuosi: Elokuva: Rooli: 2023 The Super Mario Bros. Movie Lumalee 2024 Niko ja myrskyporojen arvoitus Stella ==Lähteet== Luokka:Suomalaiset lapsinäyttelijät Luokka:Syntymävuosi puuttuu Luokka:Elävät henkilöt
Trinity Church

Trinity Church eli Pyhän kolminaisuuden kirkko on Yhdysvaltain episkopaalisen kirkon kirkkorakennus New Yorkin Manhattanilla. Se sijaitsee Broadwayn varrella Wall Street -kadun länsipäässä. Nykyinen Trinity Church on kolmas kirkko samalla paikalla. Vuonna 1698 käyttöön otettuEleanor Berman et. al: Eyewitness Travel: New York City, s. 19, 66, 68. Dorling Kindersley, London 2012. ensimmäinen kirkko tuhoutui New Yorkin vuoden 1776 kaupunkipalossa. Vuonna 1790 valmistunut toinen kirkko purettiin lumen aiheuttamien vaurioiden vuoksi vuonna 1839.Trinity Church Trinity Church Wall Street. Viitattu 18.7.2024.History of Trinity Church Wall Street Trinity Church Wall Street. Viitattu 18.7.2024. Uusgoottilaista tyyliä edustava nykyinen kirkko valmistui vuonna 1846, ja sen suunnitteli arkkitehti Richard Upjohn.Richard Upjohn Encyclopædia Britannica Online. Viitattu 18.7.2024. Kirkon torni on 86 metriä korkea. Se oli Yhdysvaltojen korkein rakennus vuoteen 1869, jolloin Chicagossa sijaitseva St. Michael’s Church valmistui, ja New Yorkin korkein rakennus vuoteen 1890, jolloin New York World Building valmistui.The Tallest Building in New York City Trinity Church Wall Street. Viitattu 18.7.2024. Trinity Churchin pronssisissa pääovissa on Raamatun aiheita esittäviä korkokuvia. Ovet suunnitteli Richard Morris Hunt esikuvanaan Lorenzo Ghibertin suunnittelemat Firenzen Battistero di San Giovannin ovet, ja ne lahjoitettiin kirkkoon liikemies John Jacob Astor III:n muistoksi.Näe ja koe New York, s. 79, 91. Suom. Ilkka ja Päivi Rekiaro. Tammi, Helsinki 2011. Trinity Church on National Historic Landmark -suojelukohde. Trinity Churchin kirkkomaalle on haudattu monia merkittäviä historiallisia henkilöitä, kuten valtiomies Alexander Hamilton ja höyrylaivan keksijä Robert Fulton. Siellä on myös muistolaatta Yhdysvaltain itsenäisyysjulistuksen allekirjoittajiin kuuluneelle Francis Lewisille, jonka tarkka hautapaikka on tuntematon. Kirkkomaan vanhin säilynyt hautakivi on vuodelta 1681.History of Trinity Church and Churchyard Trinity Church Wall Street. Viitattu 18.7.2024. Aluetta käytettiin kaupungin yleisenä hautausmaana jo ennen ensimmäisen Trinity Churchin rakentamista, mahdollisesti jo 1660-luvulta alkaen.The Oldest Gravestone in the Trinity Churchyard Trinity Church Wall Street. Viitattu 18.7.2024. Trinity Churchin seurakunnan hallussa on myös kaksi kappelia, vuonna 1766 rakennettu St. Paul’s Chapel ja Governors Islandilla sijaitseva Chapel of St. Cornelius the Centurion. Seurakunta perustettiin vuonna 1697 Englannin kirkon osaksi, ja kuningatar Anna lahjoitti sille 215 eekkeriä (87 hehtaaria) maata vuonna 1705. ==Lähteet== ==Aiheesta muualla== *Seurakunnan kotisivu Luokka:Financial District (Manhattan) Luokka:Manhattanin kirkot Luokka:Yhdysvaltain episkopaalinen kirkko Luokka:National Register of Historic Places -kohteet Manhattanilla
Merijärven seurakunta

Merijärven seurakunta on entinen Suomen evankelis-luterilaisen kirkon seurakunta ja vuodesta 2006 alkaen Ylivieskan seurakunnan kappeliseurakunta. Kappeliseurakunnassa on kappalaisen lisäksi suntio, keittiötyöntekijä, diakoniatyöntekijä ja kanttori. Merijärven seurakunnan alueella on merkittäviä herätysliikkeitä. Nykyisen kappeliseurakunnan jumalanpalvelukset ovat Merijärven kirkossa. Merijärven kirkko on Simon Silvanin suunnittelema puukirkko ja valmistunut vuonna 1781. Kappeliseurakunta järjestää hartauksia kerran kuussa Koivukodissa. == Historiaa == Seurakunta toimi ensin vuodesta Pyhäjoen seurakunnan alaisena saarnahuonekuntana vuodesta 1779, sitten kappeliseurakuntana vuodesta 1821 ja omana seurakuntanaan vuodesta 1895, vaikka se erosi Pyhäjoesta virallisesti vasta 1909. == Lähteet == Luokka:Merijärvi Luokka:Oulun evankelis-luterilaisen hiippakunnan seurakunnat‎
Heikki Mäkäräinen

Heikki Mäkäräinen (s. 20. joulukuuta 1988) on suomalainen näyttelijä. Kajaanista kotoisin oleva Mäkäräinen kävi IT-lukion, opiskeli klassista laulua Kajaanin musiikkiopistossa ja kävi sitten Lahden ammattikorkeakoulun musiikkiteatterilinjan 2008–2012. Hän työskentelee myös laulajana, ohjaajana ja käsikirjoittajana. Hän on näytellyt ja ohjannut Joensuun kaupunginteatterissa 2023–2024 ja Rauman teatterissa vuodesta 2024. Heikki Mäkäräinen näytteli Tonya Oulun kaupunginteatterin West Side Storyssa 2009 ja oli vuonna 2010 mukana Lahden kaupunginteatterin tuotannoissa Fame (miespääosa Nick Piazza) ja Mustalaisleiri muuttaa taivaaseen. Keväällä 2011 hän oli mukana Suomen Musiikkiteatteriensemble ry:n tuottamassa Rent-musikaalissa ja seuraavana vuonna kaksikielisessä Aladdin-tuotannossa Helsingin Aleksanterin teatterissa. 2010-luvun lopulla hän esiintyi Tampereen Teatterin Cats- ja Les Misérables -musikaaleissa ja näytteli Juha Vainiota Rauman kesäteatterin musiikkinäytelmässä Sellaista elämä on kesällä 2018. Mäkäräinen näytteli 2010-luvun lopulla yhdessä Elias Keräsen kanssa Elisa-teleoperaattorin televisiomainoksissa mormonikirkon lähetystyöntekijöitä parodioivia ”hintasaarnaajia”. Vuonna 2005 Mäkäräinen osallistui Idols-televisio-ohjelmaan ja vuonna 2015 The Voice of Finland -ohjelmaan, muttei päässyt finaaliin kummassakaan. ==Dubbaukset== Pääartikkeli: Ääninäyttelijäroolit ovat omassa luettelossaan. ==Lähteet== Luokka:Suomalaiset näyttelijät Luokka:Vuonna 1988 syntyneet Luokka:Elävät henkilöt
Lumparlandin seurakunta

Lumparlandin seurakunta oli lyhytaikainen luterilainen seurakunta Lumparlandin saarella samannimisen kunnan alueella. Se oli kappeliseurakuntana ja erosi Lemlandin seurakunnasta 1961 ja yhdistyi siihen takaisin jo 1971, muttei enää kappelina, vaaan muodostui Lemland-Lumparlandin seurakunta. Lumparlandin kappeli mainitaan jo vuonna 1544. Puinen kirkko on ollut nimeltään Pyhän Andreaan kirkko 1600-luvulla. == Lähteet == Luokka:Lumparland Luokka:Porvoon hiippakunnan seurakunnat
Standard Missile

Standard Missile (SM) voi tarkoittaa seuraavia samaan ohjusperheeseen kuuluvia yhdysvaltalaisia, yleensä sotalaivalta laukaistavia ohjuksia: * RIM-66 Standard (SM-1MR/SM-2MR), laivalta laukaistava keskimatkan ilmatorjuntaohjus * RIM-67 Standard (SM-1ER/SM-2ER), pidemmän kantaman ilmatorjuntaohjus * AGM-78 Standard ARM, ilmasta laukaistava tutkaan hakeutuva ohjus * AIM-97 Seekbat, suunniteltu, mutta peruttu AGM-78:aan perustunut pitkän kantaman ilmataisteluohjus * RIM-156A Standard Missile 2 (SM-2), RIM-67:n VLS:stä laukaistava pitkän kantaman versio * RIM-161 Standard Missile 3 (SM-3), laivalta laukaistava ballististen ohjusten torjuntaohjus, kehitetty SM-2ER Block IV:stä * RGM-165 LASM (SM-4), suunniteltu, mutta peruttu laivalta laukaistava maalle iskevä ohjus, kehitetty SM-2MR Block III:sta * SM-5, peruttu * RIM-174 Standard ERAM (SM-6), laivalta laukaistava monikäyttöohjus, kehitetty SM-2:sta
Braskereidfoss

Braskereidfoss on taajama Vålerin kunnassa Innlandetin läänissä Norjassa. Taajaman pinta-ala on 1,6 neliökilometriä ja asukasluku 257 vuonna 2023. ==Lähteet== Luokka:Våler (Innlandet) Luokka:Norjan taajamat
Vålerin kirkko (Innlandet)

Vålerin kirkko () on kirkko Norjassa Innlandetin läänissä Vålerin kunnassa. Se on rakennettu puusta ja teräksestä ja valmistunut vuonna 2015. Sen 1800-luvun alussa valmistunut edeltäjä tuhoutui tulipalossa toukokuussa 2009. ==Kuvia== Vaaler kirke.jpg|Vanha kirkko vuonna 2006. ==Lähteet== ==Aiheesta muualla== Luokka:Våler (Innlandet) Luokka:Norjan puukirkot
Gravbergetin kirkko

Gravbergetin kirkko () on Vålerin kunnassa Innlandetin läänissä Norjassa sijaitseva puukirkko vuodelta 1955. ==Lähteet== ==Aiheesta muualla== Luokka:Våler (Innlandet) Luokka:Norjan puukirkot
Solørin rata

Solørin rata () on Norjan rataverkkoon kuuluva rautatie, joka kulkee Kongsvingerin ja Elverumin välillä Innlandetin läänissä. Sen pituus on 94 kilometriä, ja se avattiin vuonna 1893 Kongsvingerin ja Flisan välillä. Loppuosuus Flisasta Elverumiin valmistui 1910. Henkilöliikenne radalla lakkautettiin vuonna 1994, ja sitä käytetään nykyisin ainoastaan tavarakuljetuksiin. Rataa ei ole sähköistetty. ==Lähteet== ==Aiheesta muualla== * Jernbanedirektoratet Luokka:Norjan rautatiet
Feiringin kirkko

Feiringin kirkko () on Eidsvollin kunnassa Akershusin läänissä Norjassa sijaitseva puinen pitkäkirkko vuodelta 1875. ==Lähteet== ==Aiheesta muualla== Luokka:Norjan puukirkot Luokka:Eidsvoll
Egersundin kirkko

Egersundin kirkko () on Eigersundin kunnassa Rogalandin läänissä Norjassa sijaitseva puinen ristikirkko vuodelta 1888. ==Lähteet== ==Aiheesta muualla== Luokka:Norjan puukirkot Luokka:Eigersund
Hellelandin kirkko

Hellelandin kirkko () on Eigersundin kunnassa Rogalandin läänissä Norjassa sijaitseva puinen pitkäkirkko vuodelta 1832. ==Lähteet== ==Aiheesta muualla== Luokka:Norjan puukirkot Luokka:Eigersund
Bakkebøn kirkko

Bakkebøn kirkko () on Eigersundin kunnassa Rogalandin läänissä Norjassa sijaitseva kivikirkko vuodelta 1960. ==Lähteet== ==Aiheesta muualla== Luokka:Norjan kivikirkot Luokka:Eigersund
Merdeka 118

Merdeka 118 on Kuala Lumpurissa Malesiassa sijaitseva 679 metriä korkea pilvenpiirtäjä, joka on maailman toiseksi korkein rakennus Dubaissa sijaitsevan Burj Khalifan jälkeen. Rakennuksessa on 118 kerrosta, ja se rakennettiin vuosina 2014–2023. Rakennuksen ylhäällä on kaksikerroksinen näköalatasanne, ravintola ja 17 kerrosta käsittävä hotelli. Siinä on 83 kerrosta toimistotilaa, ja tornin alaosassa sijaitsee esimerkiksi vähittäismyymälöitä ja konferenssitiloja. Rakennuksen on suunnitellut arkkitehtitoimisto Fender Katsalidis Architects. Torni maksoi noin viisi miljardia Malesian ringitiä (n. 1,5 miljardia Yhdysvaltain dollaria). Tornista on näkymät muun muassa Stadium Merdekalle, jossa julistettiin Malesian itsenäisyys vuonna 1957. == Lähteet == == Aiheesta muualla == Luokka:Malesian pilvenpiirtäjät Luokka:Kuala Lumpur
Hanna Adler

Hanna Adler (28. toukokuuta 1859 Kööpenhamina – 4. tammikuuta 1947 Kööpenhamina) oli tanskalainen fyysikko ja koulunjohtaja. Hän valmistui vuonna 1892 fysiikan maisteriksi Kööpenhaminan yliopistosta ensimmäisenä naisena Kristina Meyerin ohella. Tämän jälkeen hän suoritti opintomatkan Yhdysvaltoihin, mistä palattuaan hän avasi Kööpenhaminaan yksityiskoulun, jossa oppilaita ei eroteltu sukupuolen mukaan. Koulu oli edistyksellinen myös muilla tavoilla: opetus oli uskonnollisesti vakamuksetonta ja oppitunnit lyhyitä, jotta oppilaat eivät väsyisi. Lisäksi luokkakoot olivat tavallista pienempiä ja opettajien suhde oppilaisiin totuttua vapaamuotoisempi; he muun muassa aterioivat yhdessä koulun ruokalassa. Rehtorina Adler piti myös jatkuvasti yhteyttä oppilaiden vanhempiin. Vuonna 1918 koulu siirtyi valtiolle, mutta Adler jatkoi rehtorina vuoteen 1929. Toisen maailmansodan aikaisen saksalaismiehityksen aikana Adler joutui pidätetyksi juutalaisen taustansa takia, mutta satojen entisten oppilaiden allekirjoittaman vetoomuksen jälkeen hän pääsi vapaaksi sillä ehdolla, ettei poistuisi maasta. Niels Bohr oli Hanna Adlerin sisarenpoika. ==Kuvia== Portræt af Jenny Raphael Adler med sine døtre Ellen, Hanna og Emma.jpg|Nuori Hanna Adler äitinsä ja sisartensa seurassa (Julius Exner, 1868) Sortedamskolen.jpg|Koulurakennus, nykyinen Sortedamskolen, vuonna 2012. ==Lähteet== ==Aiheesta muualla== Luokka:Tanskalaiset opettajat Luokka:Tanskalaiset fyysikot Luokka:Rehtorit Luokka:Vuonna 1859 syntyneet Luokka:Vuonna 1947 kuolleet
Kadonnut

Kadonnut (Spoorloos) on alankomaalainen elokuva vuodelta 1988. Sen on ohjannut George Sluizer. Elokuva perustuu Tim Krabbén kirjaan Jäljettömiin. Elokuvan on sanottu olevan "trilleri tiedosta" ja "unohtumattoman hyytävä psykodraama". == Juoni == Ranskassa lomaileva nuoripari pysähtyy huoltoasemalle hakemaan juotavaa, mutta nainen ei palaa takaisin. Hänestä ei löydy jälkeäkään, ja aviomies etsii häntä vuosien ajan. == Näyttelijät == Lähde: == Vastaanotto == Johanna Ter Steege voitti roolityöstään Euroopan elokuva-akatemian European Film Awards -palkinnon. Sluizer teki elokuvastaan Yhdysvalloissa uudelleenfilmatisoinnin Pelon hetket vuonna 1993. Kriitikko Roger Ebertin mukaan "George Sluizer on ohjannut kaksi elokuvaa nimellä The Vanishing, ja toinen on mestariteos, kun taas toinen on naurettava, typerä ja karkea." The Criterion Collection on julkaissut elokuvan DVD- ja BluRay-versioina. == Ikäraja == KAVI on luokitellut elokuvan sallituksi yli 12-vuotiaille. = Sallittu yli 12-vuotiaille == Arvosteluja == Roger Ebert, Chicago Sun-Times == Lähteet == Luokka:Vuoden 1988 elokuvat Luokka:Alankomaalaiset elokuvat Luokka:Jännityselokuvat
Minsheng Bank Building

Minsheng Bank Building () on Wuhanissa Kiinassa sijaitseva 331 metriä korkea pilvenpiirtäjä, joka on kaupungin neljänneksi korkein rakennus. Torni rakennettiin vuosina 2001–2008, ja siinä on 68 kerrosta. Tornissa on toimistotiloja, ja se on valmistettu kokonaisuudessaan teräksestä. == Lähteet == Luokka:Wuhanin pilvenpiirtäjät
Al Yaqoub Tower

Al Yaqoub Tower () on Dubaissa Yhdistyneissä arabiemiraateissa sijaitseva 328 metriä korkea pilvenpiirtäjä. Torni rakennettiin vuosina 2006–2013, ja siinä on 69 kerrosta. Tornissa on hotelli ja toimistotiloja, ja se on valmistettu kokonaisuudessaan betonista. == Lähteet == Luokka:Dubain pilvenpiirtäjät Luokka:Dubain toimistorakennukset Luokka:Dubain hotellit
Vinci (rakettimoottori)

Vinci on uudelleenkäynnistettävä, kryogeeninen, nestemäistä polttoainetta käyttävä rakettimoottori, jota käytetään Ariane 6 -kantoraketin ylemmässä vaiheessa. Moottori voidaan käynnistää uudelleen jopa kolme kertaa, mikä sallii eri hyötykuorimen asettamisen eri kiertoradoille yhden lennon aikana, sekä palaamisen takaisin ilmakehään. Vincin alustava suunnittelu aloitettiin Ariane 5 ME -ohjelman yhteydessä. Moottorin ensimmäisiä testauksia suoritettiin vuosina 2006–2008 Euroopan avaruusjärjestön Future Launcher Preparatory -ohjelman puitteissa. Vuosien 2009 ja 2014 välisenä aikana moottoria kehitettiin Ariane 5 raketin seuraavan kehitysvaiheen ylemmän vaiheen moottoriksi, mutta vuonna 2014 kehitys päätettiin siirtää Ariane 6 kantoraketin kehitykseen, jonka toisen vaiheen moottorina Vinci toimii. ==Lähteet== Luokka:Rakettimoottorit